32. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. 33894 της 7/23 Δεκ. 1998 (ΦΕΚ Β΄ 1276) Συμπλήρωση 31930/14.7.83 κοινής απόφασης των Υπουργών Οικονομικών και Εργασίας και Κοιν. Ασφαλίσεων κατά το μέρος που αφορά τη χορήγηση σπουδαστικής άδειας και στους μαθητές-φοιτητές-σπουδαστές που υπερβαίνουν το 28 έτος της ηλικίας τους. ΄Εχοντας υπόψη: 1.Τις διατάξεις του άρθρ. 2 του Νόμ. 1346/83 «Για τροποποίηση και συμπλήρωση διατάξεων της Εργατικής Νομοθεσίας και ρύθμιση διαφόρων θεμάτων» όπως συμπληρώθηκε με τις διατάξεις του άρθρ. 7 παρ. 2 του Νόμ. 1837/89. 2.Τις διατάξεις του Ν.Δ. 212/69 «Περί Οργανώσεως και Διοικήσεως του ΟΑΕΔ». 3.Τις διατάξεις του άρθρ. 7 της από 2.4.96 Εθνικής Συλλογικής Σύμβασης Εργασίας. 4.Την υπ’ αριθ. 31390/14.7.83 απόφασής μας, όπως συμπληρώθηκε και τροποποιήθηκε με τις υπ’ αριθ. 32213/2.1.91, 32951/1.11.94 και 33561/ 29.5.96 όμοιες. 5.Την υπ’ αριθ. 1557/13.10.98 απόφαση του Δ.Σ. του ΟΑΕΔ (αριθ. συνεδρ. 39/13/10/98), που μας υποβλήθηκε με το υπ’ αριθ. Β111740/20.10.98 έγγραφό του. 6.Την αριθ. 1107147/1239/000Α/1998 κοινή απόφαση του Πρωθυπουργού και του Υπουργού Οικονομικών, για την ανάθεση αρμοδιοτήτων, αποφασίζουμε: Συμπληρώνουμε την υπ’ αριθ. 31930/83 απόφασή μας ως εξής: α)Στους εργαζόμενους μαθητές ή σπουδαστές ή φοιτητές εκπαιδευτικών μονάδων οποιουδήποτε τύπου και οποιασδήποτε βαθμίδας του Δημοσίου ή μονάδων που εποπτεύονται με οποιονδήποτε τρόπο απ’ αυτό (περιλαμβάνονται και οι μαθητές των Σχολών Μαθητείας του ΟΑΕΔ) που απέχουν από την εργασία τους για τη συμμετοχή τους στις εξετάσεις και δεν έχουν συμπληρώσει το 28ο έτος της ηλικίας τους, χορηγείται πρόσθετη άδεια 30 ερ-γάσιμων ημερών κατ’ ανώτατο όριο το χρόνο, ανε(Μετά τη σελ. 282,506) Σελ. 282,507 Τεύχος 1295-Σελ. 107 ΄Αδειες μισθωτών 15.Κ.δ.31-32 63 ξάρτητα από το χρόνο προηγούμενης απασχόλησής τους. β)Η ως άνω άδεια χορηγείται και στους εργαζόμενους μαθητές-σπουδαστές-φοιτητές που έχουν υπερβεί το 28ο έτος της ηλικίας τους, αλλά μόνο για την προβλεπόμενη διάρκεια των σπουδών που κάθε φορά παρακολουθούν, προσαυξημένη κατά 2 έτη, ανεξάρτητα αν οι σπουδαστές διανύθηκαν συνεχώς ή διακεκομένα. Οι αποδοχές αυτές και των 30 ημερών πρόσθετης άδειας θα καταβάλλονται από τον ΟΑΕΔ, αλλά τον προϋπολογισμό του θα βαρύνουν μόνο οι δαπάνες για τις πρώτες έξι (6) ημέρες, ενώ η δαπάνη των υπολοίπων 24 ημερών θα αποδίδεται στον Οργανισμό από τις πιστώσεις του προϋπολογισμού του Υπουργείου Εργασίας. Από τις διατάξεις της παρούσας απόφασης προκαλείται δαπάνη σε βάρος του προϋπολογισμού του ΟΑΕΔ ύψους 33.000.000 δραχμ. η οποία θα καλυφθεί από τις εγγεγραμμένες σ’ αυτόν πιστώσεις ΚΑΕ 0637 και Φ.200 καθώς και δαπάνη σε βάρος του προϋπολογισμού του Υπουργείου Εργασίας ύψους 132.000.000 δραχμ. που θα καλυφθεί από τις εγγεγραμμένες σ’ αυτόν πιστώσεις ΚΑΕ 2476 και Φ.110. Σελ. 282,508 Τεύχος 1295-Σελ. 108 15.Κ.δ.32 ΄Αδειες μισθωτών 64 